בס"ד
	משרד:
	האוצר, רשות המסים

	יחידה מזמינה:
	שע"ם, תשתיות ותפעול

	תאריך חוות דעת:
	27/10/25



אל: ועדת המכרזים 

הנדון: חוות דעת מקצועית במסגרת כוונה להתקשר עם ספק יחיד/ ספק חוץ
X

הבקשה מסתמכת על תקנה   3(29) /  3(31) לתקנות חובת מכרזים ועל הוראות תכ"ם מס' 7.8.1 ו-7.8.2.

	תיאור מהות ההתקשרות (רקע ופירוט התכונות של הטובין/השירות/העבודה)

	
חידוש הסכם תמיכה לתוכנות מתוצרת מיקרוסופט המותקנים במחשבי שע"ם ומשמשים את כלל עובדי שע"ם ועובדי רשות המסים. בהסכם מוגדר SLA לרמות חומרה לתקלות.




האם קיים בנושא ההתקשרות מכרז חשכ"ל                        כן       לא


סוג ההתקשרות:
	     טובין
X

	  שירותים
	  ביצוע עבודה



	שם הספק:
	מיקרוסופט 

	מספר הספק 
(ח.פ/ח.צ/ע.מ/מספר עמותה) 
	עוסק מורשה: 511380693
מס' ספק בממשלה: 

	ספק זה הנו: 
	      ספק יחיד    
	 ספק חוץ 

	אומדן / שווי ההתקשרות:
	  ₪ 1,120,790.92  כולל מע"מ 

	תקופת ההתקשרות: 
	01.01.2026-31.12.2026



נימוקים כי הספק הוא ספק יחיד:
בשע"ם מותקנים מוצרים רבים מתוצרת חברת מיקרוסופט. הללו משרתים את ליבת תשתיות המחשוב בתפקידים הקריטיים ביותר. העבודה התקינה של תוכנות אלה קריטית ביותר למתן שירות איכותי לכלל עובדי ולקוחות שע"ם.
בהתאם לכך עולה הצורך להתקשר עם חברת מיקרוסופט בלבד מהסיבות הבאות:
1. תמיכה ישירה מהמומחים של היצרנית לפתרון תקלות באופן המהיר ביותר. חב' מיקרוסופט היא יצרנית התוכנה ולה הידע הרחב ביותר במוצרים שלה עד יכולת לפתח תיקון נקודתי (Hotfix) ע"י צוותי הפיתוח.
2. היות שמדובר במוצרים קריטיים בליבת הארגון, רמת השירות הנדרשת היא גבוהה מאוד 24x7. ההסכם עם חב' מיקרוסופט נותן מענה איכותי לרמת השירות הנדרשת. חברת מיקרוסופט מספקת שרותי מומחים המקושרים למרכזי התמיכה העולמיים של מיקרוסופט ופועלים בכל ימות השבוע ובכל שעות היממה, כולל מרכזי תמיכה 24x7.
3. רק ללקוח מסוג "Unified Enterprise Support" ישנה האפשרות להגיע לקבוצת המוצר, כלומר פתיחת תקלות לבאגים ודרישות לפיתוחים חדשים בהתאם לצורך.
4. למומחי מיקרוסופט יש את היכולת לבצע עבודות יזומות בכלל התוכנות לפי המלצתו של היצרן (Best Practice) על מנת למנוע תקלות עתידיות באופן פרואקטיבי.
5. התבוננות ובחינה הוליסטית על כלל מוצרי מיקרוסופט בארגון מתוך התמחות וידע בכולם היא חשובה מאוד לשם פתרון הבעיה במקום אחד ומול ספק אחד (להבדיל מריבוי ספקים המטילים את האשמה בתשתית האחרת שאינה באחריותם).


בהתאם לאמור לעיל, עפ"י מיטב דעתי המקצועית, לא קיים ספק בישראל שיכול לספק את השירות עבור כלל מוצרי מיקרוסופט המותקנים בשע"ם.
לפיכך, חברת מיקרוסופט הינה בבחינת ספק יחיד לעניין זה.
חוות דעתי זו ניתנת מתוקף היותי הסמכות המקצועית לנושא זה.

בכבוד רב,                                                     
                              
	טלי שטרית
	סמנכ"ל תשתיות 
	

	שם בעל הסמכות המקצועית
	תפקיד בעל הסמכות המקצועית

